Ignatius C. Wang

Ignatius Cheng Wang (født 1934) er amerikansk pensjonert katolsk hjelpebiskop i erkebispedømmet San Francisco i USA. Han var den første østasiat som ble utnevnt til det katolske bispeembede i USA.
Liv og virke
 Bakgrunn
Han ble født Wang Cheng i Beijing som den femte av åtte barn i en familie som hadde vært katolsk i tolv generasjoner. Han gikk på katolske skoler og begynte på presteseminar i Aberdeen i Hongkong. 
Prest
Prestevielsen fulgte den 4. juli 1959 i kirken St. Francis of Assisi i den britiske kronkolonien Hongkong; den utviste biskop av Jinzhou, belgieren Joseph Julian Oste  presteviet ham for bispedømmet Jian'ou i provinsen Fujian. 

På grunn av det kommunistiske styre kunne han ikke vende tilbake til Fastlands-Kina for å virke som prest, og ble dermed sendt for videre studier til Roma. I 1962 tok han doktorgrad i kirkerett.

Veien tilbake til prestetjeneste i hjemlandet var fremdeles sperret, og han tok da en stilling i øystaten Grenada i Karibia som sogneprest. Senere ble han også generalvikar for øyas bispedømme.

I 1974 flyttet han til San Francisco med Vatikanets tillatelse for å være nær sin søster som var blitt enke, hadde svekket helse og hadde små barn. Da hun døde, ble han barnas verge.

Han tjenestegjorde i en rekke menigheter, i det erkebiskoppelige tribunal og som koordinator for det kinesiske apostolat. San Francisco har en stor kinesisk-amerikansk befolkning.

Hjelpebiskop i San Francisco
Han ble utnevnt den 13. desember 2002 til titulærbiskop og hjelpebiskop for San Francisco, og bispeviet 30. januar 2003. Hovedkonsekerende var erkebiskop William Joseph Levada av San Francisco; medkonsekrerende var biskop Patrick Joseph McGrath av San Jose in California, og hjelpebiskop John Charles Wester (San Francisco).

Han fratrådte av aldersgrunner den 16. mai 2009 etter å ha søkt pave Benedikt XVI om dette.

 Episkopalgenealogi 
Hans episkopalgenealogi er:
 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Alessandro Mattei (1744–1820) *1767
 Kardinal Pietro Francesco Galleffi (1770–1837) *1819
 Kardinal Giacomo Filippo Fransoni (1775–1856) *1822
 Kardinal Carlo Sacconi (1808–1889) *1851
 Kardinal Edward Henry Howard of Norfolk (1829–1892) *1872
 Kardinal Mariano Rampolla del Tindaro (1843–1913) *1882
 Kardinal Rafael Merry del Val y Zulueta (1865–1930) *1900
 Kardinal Giovanni Vincenzo Bonzano (1867–1927) *1912
 Erkebiskop Edward Joseph Hanna (1860-1944) *1912
 Erkebiskop John Joseph Cantwell (1874-1947) *1917
 Biskop Joseph Thomas McGucken (1902-1983) *1941
 Kardinal Timothy Finbar Manning (1909 -1989) *1946
 Kardinal William Joseph Levada (1936–2019) *1983
 Biskop Ignatius C. Wang (1934–) *2002wang, lest 8. februar 2022
Referanser

Kategori:Personer fra Beijing
Kategori:Kinesiske katolske biskoper
Kategori:Kinesiske katolske biskoper utenfor hjemlandet
Kategori:Ikkeamerikanske katolske biskoper i USA
Kategori:Linjen Rebiba